CELEX: 52013PC0693
Language: hu
Date: 2013-10-09
Title: Javaslat A TANÁCS HATÁROZATA az Unió által az ENSZ Európai Gazdasági Bizottságának igazgatási bizottságában a nehéz tehergépjárművekbe, mezőgazdasági és erdészeti traktorokba, valamint kompressziós gyújtású motorral felszerelt nem közúti mozgó gépekbe utólagosan beszerelhető kibocsátáscsökkentő eszközök engedélyezésére vonatkozó egységes rendelkezésekről szóló előírás-tervezet tekintetében képviselendő álláspontról

|
			
		
		
		52013PC0693
		
			Javaslat A TANÁCS HATÁROZATA az Unió által az ENSZ Európai Gazdasági Bizottságának igazgatási bizottságában a nehéz tehergépjárművekbe, mezőgazdasági és erdészeti traktorokba, valamint kompressziós gyújtású motorral felszerelt nem közúti mozgó gépekbe utólagosan beszerelhető kibocsátáscsökkentő eszközök engedélyezésére vonatkozó egységes rendelkezésekről szóló előírás-tervezet tekintetében képviselendő álláspontról /* COM/2013/0693 final - 2013/0333 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
·                        
A javaslat okai és céljai
Az ENSZ Európai Gazdasági Bizottsága
(ENSZ-EGB) nemzetközi szinten harmonizált követelményeket dolgoz ki, melyek
célja, hogy felszámolják az 1958. évi felülvizsgált megállapodásban részes
szerződő felek között a gépjárművekkel és az e
gépjárműveknél alkalmazott rendszerekkel folytatott kereskedelem
műszaki akadályait, valamint hogy biztosítsák, hogy az ilyen járművek
és rendszerek nagyfokú biztonságot nyújtsanak, és óvják a környezetet.
Az ENSZ-EGB a közelmúltban véglegesített egy,
a nehéz tehergépjárművekbe, mezőgazdasági és erdészeti traktorokba,
valamint kompressziós gyújtású motorral felszerelt nem közúti mozgó gépekbe
utólagosan beszerelhető kibocsátáscsökkentő eszközök engedélyezésére
vonatkozó egységes rendelkezésekről szóló előírás-tervezetet. Az
előírás-tervezet célja, hogy egy sor olyan követelményt állapítson meg az
említett berendezések engedélyezésére vonatkozóan, amelyek révén biztosítható
azok elfogadható szintű környezetvédelmi teljesítménye és élettartamuk
alatti megfelelő működése.
E javaslat célja, hogy meghatározza az
utólagosan beszerelhető kibocsátáscsökkentő eszközök engedélyezésére
vonatkozó ENSZ-EGB-előírástervezettel kapcsolatos uniós álláspontot,
valamint hogy rendelkezzen arról, hogy az Unió – amelyet a Bizottság képvisel –
megszavazza ezt a tervezetet.
·                        
Háttér-információk
A kibocsátáscsökkentést szolgáló, utólagosan
felszerelhető eszközök típus-jóváhagyására vonatkozó műszaki
követelmények szabályozása jelenleg nemzeti szinten történik. Az utólagosan
felszerelhető kibocsátáscsökkentő eszközök engedélyezéséről
szóló ENSZ-EGB-előírástervezet elfogadása fontos előrelépést jelent
majd a piaci harmonizáció és az említett eszközökkel folytatott kereskedelem
esetleges akadályainak megszüntetése terén, mivel szövege referenciaként
szolgálhat az EU tagállamai számára nemzeti jogszabályaik kidolgozásához.
Az Unió tehát megszavazza az utólagosan
felszerelhető kibocsátáscsökkentő eszközök engedélyezéséről
szóló ENSZ-EGB-előírástervezetet annak érdekében, hogy létezzenek olyan
nemzetközi szintű közös harmonizált követelmények, amelyek megkönnyítik a
nemzetközi kereskedelmet. Ez lehetővé teszi az európai vállalatok számára,
hogy világszerte, azaz az 1958. évi felülvizsgált ENSZ-EGB-megállapodásban
részes szerződő felek országaiban elismert követelményeket
kövessenek.
·                        
Meglévő rendelkezések a javaslat által
érintett területen
A javaslat által érintett területen a
műszaki követelmények szabályozása jelenleg nemzeti szinten történik, így
nem tartozik sem uniós, sem ENSZ-EGB-jogszabályok hatálya alá.
·                        
Összhang az Unió egyéb szakpolitikáival és
célkitűzéseivel
A javaslat összhangban áll a nehéz
tehergépjárművek kibocsátásai (Euro VI) tekintetében a gépjárművek és
motorok típusjóváhagyásáról szóló 595/2009/EK rendelet, valamint a nem közúti
mozgó gépekbe és berendezésekbe szánt belső égésű motorok gáz- és
szilárd halmazállapotú szennyezőanyag-kibocsátása elleni intézkedésekre
vonatkozó tagállami jogszabályok közelítéséről szóló 97/68/EK irányelv
célkitűzéseivel, ezért megfelel az EU azon céljának, hogy egész területén
a környezetvédelem magas szintjét biztosítsa.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
 ·                         Konzultáció az érdekelt felekkel 
 A javaslat kidolgozása során az Európai Bizottság tagja volt az ENSZ-EGB utólagosan felszerelhető kibocsátáscsökkentő eszközökkel foglalkozó informális munkacsoportjának, amelyben az érdekelt felek és a tagállamok képviselői működtek együtt. Emellett a dokumentum kidolgozása során a Műszaki Bizottság – Gépjárművek elnevezésű bizottság 2012. július 10-i ülésén foglalkozott a szöveg kulcsfontosságú pontjaival. ·                         Hatásvizsgálat Az utólagosan felszerelhető kibocsátáscsökkentő eszközökre vonatkozó rendelkezések a nagy teljesítményű motorok és nehéz tehergépjárművek (Euro VI), valamint a nem közúti mozgó gépek típusjóváhagyására vonatkozó, kibocsátásokkal kapcsolatos uniós és ENSZ-EGB-előírások kiegészítéseként értelmezhetők. A nagy teljesítményű motorok és nehéz tehergépjárművek esetében hatásvizsgálatot végeztek, amelynek során különböző szakpolitikai opciók értékelésére került sor. A nem közúti mozgó gépekkel kapcsolatos hatásvizsgálat jelenleg kidolgozás alatt áll; ezért az ENSZ-EGB-előírástervezet elfogadása céljából nem tűnik szükségesnek külön hatásvizsgálat elvégzése. 
3.           A JAVASLAT JOGI ELEMEI
·                        
A javaslat összefoglalása
A javaslat lehetővé teszi a – Bizottság
által képviselt – Unió számára, hogy megszavazza a nehéz
tehergépjárművekbe, mezőgazdasági és erdészeti traktorokba, valamint
kompressziós gyújtású motorral felszerelt nem közúti mozgó gépekbe utólagosan
beszerelhető kibocsátáscsökkentő eszközök engedélyezésére vonatkozó
egységes rendelkezésekről szóló ENSZ-EGB-előírástervezetet.
·                        
Jogalap
Tekintettel a tanácsi határozat tárgyára és
tartalmára, az EUMSZ 114. cikke és 218. cikkének (9) bekezdése képezik a
jogalapot. A tanácsi határozat elfogadása céljából követendő eljárást a
97/836/EK tanácsi határozat 4. cikkének (2) bekezdése határozza meg.
·                        
A szubszidiaritás elve
A 2008/50/EK irányelv a különböző
szennyező anyagok tekintetében meghatározza a környezeti levegő
minőségére vonatkozó célkitűzéseket, és a tagállamokra bízza annak
meghatározását, hogy milyen konkrét intézkedéseket hoznak az említett
célkitűzések teljesítése érdekében. E tekintetben lényeges szerepük lehet
az utólagosan felszerelhető kibocsátáscsökkentő eszközöknek, mivel a
nemzeti jogszabályok a levegőminőség javítását szolgáló szükséges
intézkedésként gyakran előírják a már forgalomba hozott járművekbe
történő beszerelésüket.
A fentieket figyelembe véve, valamint a
szubszidiaritás elvének megfelelően helyénvaló, hogy az EU elfogadja az
utólagosan beszerelhető kibocsátáscsökkentő eszközök
engedélyezéséről szóló ENSZ-EGB-előírást, egyúttal tiszteletben tartva
a tagállamoknak biztosított mozgásteret, amelyen belül eldönthetik, hogy
alkalmazzák-e nemzeti szinten az említett előírásokat az utólagosan
beszerelhető kibocsátáscsökkentő felszerelések típusjóváhagyása
céljából vagy más célból. Az 1958. évi megállapodás alapvető szabályai
azonban – a tagállamok azon jogának sérelme nélkül, hogy hatáskörükön belül
döntéseket hozzanak – az EU egészére és minden egyes tagállamra egyformán
alkalmazandók. 
A javaslat ezért megfelel a szubszidiaritás
elvének.
·                        
Az arányosság elve
A javaslat megfelel az arányosság elvének,
mert a belső piac zavartalan működésének biztosítására irányuló
célkitűzések teljesítéséhez szükségesnél nagyobb mértékben nem avatkozik
be, ugyanakkor a környezet magas szintű védelmét garantálja.
·                        
A jogi aktus típusának megválasztása
Javasolt aktus: tanácsi határozat.
Az Európai Unió működéséről szóló
szerződés 218. cikkének (9) bekezdése értelmében a tanácsi
határozat alkalmazása helyénvaló.
4.           KÖLTSÉGVETÉSI HATÁSOK
A javaslatnak nincsenek az Unió költségvetését
érintő vonzatai.
2013/0333 (NLE)
Javaslat
A TANÁCS HATÁROZATA
az Unió által az ENSZ Európai Gazdasági
Bizottságának igazgatási bizottságában a nehéz tehergépjárművekbe,
mezőgazdasági és erdészeti traktorokba, valamint kompressziós gyújtású
motorral felszerelt nem közúti mozgó gépekbe utólagosan beszerelhető
kibocsátáscsökkentő eszközök engedélyezésére vonatkozó egységes
rendelkezésekről szóló előírás-tervezet tekintetében
képviselendő álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 114. cikkére,
összefüggésben 218. cikke (9) bekezdésével,
tekintettel az Európai Bizottság javaslatára,
mivel:
(1)       A 97/836/EK tanácsi
határozattal[1]
az Unió csatlakozott az ENSZ Európai Gazdasági Bizottságának (ENSZ-EGB) a kerekes
járművekre és az azokba szerelhető, illetve az azokon használható
berendezésekre és tartozékokra vonatkozó egységes műszaki előírások
elfogadásáról, valamint az ezen előírások alapján kibocsátott jóváhagyások
kölcsönös elismerésének feltételeiről szóló megállapodásához
(1958. évi felülvizsgált megállapodás).
(2)       A nehéz
tehergépjárművekbe, mezőgazdasági és erdészeti traktorokba, valamint
kompressziós gyújtású motorral felszerelt nem közúti mozgó gépekbe utólagosan
beszerelhető kibocsátáscsökkentő eszközök engedélyezésére vonatkozó
egységes rendelkezésekről szóló ENSZ-EGB-előírástervezetben[2] foglalt szabványosított
követelmények célja, hogy felszámolják az 1958. évi felülvizsgált
megállapodásban részes szerződő felek között az utólagosan
beszerelhető kibocsátáscsökkentő eszközökkel folytatott kereskedelem
műszaki akadályait, és hogy biztosítsák, hogy e rendszerek nagyfokú
teljesítményt nyújtsanak és lehetővé tegyék a környezet magas szintű
végelmét.
(3)       Helyénvaló meghatározni az
említett ENSZ-EGB-előírástervezet elfogadásával kapcsolatban az 1958. évi
felülvizsgált megállapodás értelmében létrehozott igazgatási bizottságban az
Unió nevében képviselendő álláspontot,
ELFOGADTA EZT A HATÁROZATOT : 
Egyetlen cikk
Az 1958. évi felülvizsgált megállapodás értelmében
létrehozott igazgatási bizottságban az Unió – melyet a Bizottság képvisel –
nevében képviselendő álláspont az, hogy a Bizottság a nehéz
tehergépjárművekbe, mezőgazdasági és erdészeti traktorokba, valamint
kompressziós gyújtású motorral felszerelt nem közúti mozgó gépekbe utólagosan
beszerelhető kibocsátáscsökkentő eszközök engedélyezésére vonatkozó
egységes rendelkezésekről szóló, az ECE TRANS/ WP.29/ 2013/119.
dokumentumban foglalt ENSZ-EGB-előírástervezet mellett szavaz.
Kelt Brüsszelben, -án/-én.
                                                                       a
Tanács részéről
                                                                       
[1]               HL L 346., 1997.12.17., 78. o.
[2]               Az ENSZ-EGB ECE TRANS/WP.29/GRPE/2013/6. dokumentuma.